Les millors universitats en enginyeria - El blog d'Inspirit Mutua\nQuina és la millor universitat per estudiar enginyeria? És una pregunta que molts futurs enginyers es fan. Hi ha molts factors que condicionen l’excel·lència d’una universitat i més encara en l’àmbit d’estudi de l’enginyeria. A més del prestigi de l’escola universitària d’enginyeria, també és important l’experiència i la trajectòria de l’equip docent, la participació i les relacions de les empreses amb l’escola, els projectes d’investigació, els programes de doctorat, etc.\nEls criteris poden ser diversos, però és innegable que estudiar en una escola universitària d’enginyeria o en una altra pot marcar de manera rellevant el futur professional de l’enginyer. Tot i que les comparacions poden arribar a ser odioses, els rànquings d’universitats s’han convertit en un clàssic al començament dels períodes acadèmics. Un d’aquests rànquings és el que elabora l’empresa britànica Quacquarelli Symonds (QS). Els rànquings que duu a terme tenen cert prestigi, especialment la publicació de la classificació anual d’universitats, que identifica les millors universitats del món d’acord amb diferents categories. Vegem les millors universitats espanyoles en diferents categories d’enginyeria segons el rànquing de l’empresa britànica QS:\n1. Universitat Complutense de Madrid\n3. Universitat de Barcelona\n2. Universitat Politècnica de Madrid\n3. Universitat Politècnica de València\n2. Universitat Carlos III de Madrid\n4. Universitat Politècnica de Madrid\n3. Universitat Carlos III de Madrid\n4. Universitat Politècnica de València\n6. Universitat de Sevilla\n7. Universitat Autònoma de Barcelona\n8. Universitat Autònoma de Madrid\n9. Universitat de Saragossa\nEnginyeries Mecànica i Aeronàutica\n1. Universitat Politècnica de Madrid\n4. Universitat Politècnica de Catalunya\n5. Universitat Complutense de Madrid\n6. Universitat de Granada\n7. Universitat Politècnica de València\n8. Universitat de Sevilla\nSegüentConveni de col·laboració amb la Universitat de VicNext\nEl que semblava una moda de teenagers amb afany de protagonisme en el panorama digital, s’ha convertit ja en una professió a la qual molts\nLa Mútua dels Enginyers, al palmell de la mà\nLes aplicacions mòbils formen part de les nostres vides. Amb l’arribada dels smartphones, els telèfons s’han convertit en una extensió del nostre cos. La capacitat\nPer què Nova Zelanda pot ser una bona opció per al vostre futur com a professionals? Segons dades de l’any 2016, Nova Zelanda va


Homenatge a la lluita antifranquista / 2017 / Altres notícies / L'AVENÇ RECOMANA / Inici - L'Avenç\nHomenatge a la lluita antifranquista\ndissabte, 19 de novembre del 2016\nDemà, diumenge 20 de novembre, a les 12h al paranimf de la Universitat de Barcelona se celebrarà un acte d’homenatge a les persones que van lluitar per les llibertats i la democràcia durant la dictadura franquista. L’esdeveniment, organitzat pel Govern de la Generalitat, comptarà amb la participació de Plàcid Garcia-Planas, director del Memorial Democràtic i dels historiadors Josep Fontana i Borja de Riquer. A les 20h tindrà lloc també un acte de reclamació de justícia i reparació per les víctimes davnat la presó Model. [+]\nL’homenatge s’emmarca en el projecte impulsat pel Departament d'Afers i Relacions Institucionals i Exteriors amb motiu del 80è aniversari de l'inici de la Guerra Civil i el franquisme. Aquesta commemoració té per objectiu recuperar la memòria històrica a través d'exposicions itinerants, conferències, jornades i homenatges a Catalunya i també a diversos països europeus per tal de difondre-ho en l'àmbit nacional i internacional. El dia escollit coincideix amb l'aniversari de la mort de Francisco Franco, el 20 de novembre de l’any 1975. Pel que fa a la ublicació, el paranimf de la Universitat de Barcelona, constitueix un símbol de la repressió franquista perquè els docents d'aquesta universitat van ser durament represaliats. Alhora, però, és també de la lluita per la llibertat, ja que és l’indret que va acollir l'embrió dels moviments estudiantils i intel·lectuals contra la dictadura.\nEl conseller d'Afers Exteriors, Relacions Institucionals i Transparència, Raül Romeva, encapçalarà l’homenatge acompanyat de la directora general de Relacions Institucionals, Carme Garcia, i el director del Memorial Democràtic, Plàcid Garcia-Planas. Durant l'acte, que recupera una iniciativa que no es feia des de l’any 2009, es vol fer un especial reconeixement a les persones que van patir la repressió o la privació de llibertats sota el franquisme. En aquest sentit s'hi farà entrega d'un diploma a més de tres-centes persones que van ser represaliades.\nA més d’aquest homenatge l’esdeveniment també dedica una bona part a l’objectiu de difondre el què va significar la lluita per la democràcia en la dictadura franquista. Els historiadors Josep Fontana i Borja de Riquer s’encarregaran de fer una aproximació històrica a la repressió franquista, que va començar amb la Guerra Civil i que va perdurar durant quaranta anys. Tot plegat serà presentat i conduït per la periodista Carolina Rosich, i comptarà amb la intervenció musical de Montse Castellà, cantautora de les Terres de l'Ebre.\nA més, a les 20h, Omnium Cultural organitza l'acte "Justícia pels crims del franquisme", davant la presó Model de Barcelona, com un homenatge a les víctimes, per denunciar la impunitat del règim franquista i l’absència de perdó a les víctimes, i explicar les lluites i iniciatives que va fer la societat civil durant el franquisme.\nEstà previst que hi assisteixin la presidenta del Parlament de Catalunya, Carme Forcadell, el conseller d’Afers i Relacions Institucionals i Exteriors i Transparència de la Generalitat, Raül Romeva i l'alcaldessa de Barcelona Ada Colau.\nData: Diumenge 20 de novembre. A les 12h. i a les 20h\nLloc: Paranimf de la Universitat de Barcelona (Edifici Històric del Campus Plaça Universitat) i davant la presó Model de Barcelona (Entença 155)\nPodeu llegir la notícia publicada en aquesta mateixa pàgina web sobre el projecte de commemoració dels 80 anys de l'inici de la Guerra Civil.\nEntrevistes dels dos historiadors que intervindran publicades a L'Avenç: "Entrevista a Josep Fontana", a càrrec de Xavier Carmaniu, a L'Avenç núm. 303 (juny de 2005) i "Entrevista a Borja de Riquer", a càrrec de Josep M. Muñoz, a L'Avenç núm 343 (febrer de 2009).\nArticles escrits per Josep Fontana: "Els usos de la història, avui" a L'Avenç núm. 323 (abril de 2007), "Dona i política en la lluita antifranquista" a L'Avenç núm. 305 (setembre de 2005).\nArticles escrits per Borja de Riquer: "Viure i historiar el franquisme" a L'Avenç núm. 417 (novembre de 2015), "Passat, història i política. Un diàleg difícil" a L'Avenç núm. 401 (maig de 2014) i "El franquisme i la transició democràtica, 1939-1988", escrit conjuntament amb J. B. Culla i publicat a L'Avenç núm. 133 (desembre de 1989).\nRessenya escrita per Genís Barnosell a L'Avenç núm 357 (maig de 2010) sobre el llibre Tot, o gairebé, sobre el franquisme, de Borja de Riquer, inclòs en el volum 9è de la "Historia de España" dirigida per J. Fontana i R. Villares.


“SOCIALITZEM LA LLIBERTAT: DESTRUÏM LES DESIGUALTATS!”\nLes darreres transformacions econòmiques produïdes pel capitalisme estan contribuint al allunyament de l'anomenat Estat del Benestar. El sistema econòmic està canviant a nivell mundial, i el poble dels Països Catalans n’ha de ser conscient.\nLa crisi financera i social que vivim no és més que la culminació d’un sistema erroni fallit. La combinació de l’acumulació de capital i el trencament del sistema financer ha propiciat que aquesta caiguda progressiva tingui un potencial destructiu tan greu.\nA l’Estat espanyol, el govern del PSOE proposa una gestió de la crisi incompatible amb els necessaris canvis socials, fiscals i ecològics; i Catalunya no té prou poder per decidir. La crisi no és només per la conjuntura internacional i el preu del petroli. És també per l´esgotament d´un model econòmic, laboral i social, fràgil i injust.\nAquesta situació ens ha de fer donar un pas endavant en les nostres reivindicacions. No n’hi ha prou amb defensar els nostres interessos puntuals, no n’hi ha prou amb defensar els nostres drets immediats: cal prendre la iniciativa.\nLa gent dels Països Catalans hem d'adonar-nos del nostre paper històric fonamental, de la nostra força real per canviar la història. Hem de plantejar-nos de nou les nostres pròpies alternatives i assumir que la superació total d'aquest sistema és fonamental per garantir un present i un futur digne per a tothom. I el jovent n’ha de ser una peça clau.\nLes JERC assumim la lluita pel socialisme com a posició més realista per la classe treballadora ja que continuar buscant un rostre humà al capitalisme és més còmode políticament, però impossible a nivell pràctic.\nHem d'anar endavant. Hem de prendre consciència de la necessitat de poder decidir directament sobre el nostre futur, de posar les bases d'una autèntica democràcia i, per tant, assumir com a fonamental la nostra presa del poder real econòmic, polític i social.\nHem d’assumir la necessitat de produir un canvi social, de deixar enrera el capitalisme destructiu i caduc i construir el socialisme als Països Catalans, ja que la independència política de la nostra terra ens donarà la possibilitat d'obrir un procés de transformació profunda de la societat.\nDes de les JERC Sant Andreu creiem que un altre món és possible, però a condició que totes les forces ens mobilitzem tant al carrer com a les urnes. L’alternativa al capitalisme torna a aixecar el cap: una societat socialista i democràtica, autogestionada, internacionalista, sense explotació ni discriminació, basada en un desenvolupament sostenible i oposat a un model de creixement que amenaça el planeta. Tots i totes n’hem de formar part, ara és el moment.\nOn hi ha opressió hi ha resistència. On hi ha resistència, hi haurà el triomf!\nPer uns Països Catalans independents i socialistes, Socialitzem la llibertat: destruïm les desigualtats!\nAssemblea de les JERC Sant Andreu,\n19 d’octubre de 2008, PPCC\nURL CURTA: http://www.jerc.cat/url/156655


Ja es pot gaudir del mural dedicat a Josep Maria Jujol a Sant Joan Despí - Llobregat Digital\nJa es pot gaudir del mural dedicat a Josep Maria Jujol a Sant Joan Despí\nDimecres, 2 d'octubre de 2019 a les 12:00h\nEl mural s'ha pintat a la mitgera d'un edifici del carrer del Bon Viatge, al peu de la plaça de l'Ermita.\n"Si volia fer un homenatge a Jujol, res millor que fer un homen atge a la natura, tant present en totes les seves obres, i apel•lant a quelcom que ja hi ha en aquell espai com és un arbre, tal com feia Jujol amb el que hi havia a l'entorn d'on treballava", explica Ampparito, un dels artistes més reconeguts internacionalment per treballs com aquest.\nD'aquesta forma, el mural és un retrat en grans dimensions de l'arbre que hi ha al davant de l'edifici. "La idea és ancorar l'arbre de 2019 a l'edifici de manera que, cada any que passi, quan l'arbre de veritat sigui podat i quedi amb la seva estructura al descobert, puguem veure els canvis que s'hi han produït comparant-lo amb el del mural; uns canvis impossibles de predir, igual que la gestualitat de Jujol", segons l'artista.\nLes branques de l'arbre del mural, tot just podades, recorden l'expressiva i espasmòdica cal•ligrafia jujoliana i també la forma com Jujol modelava la forja, amb els seus característics talls, deformacions i bonys, similars a com un arbre es modela a si mateix.\nIgnacio Nevado 'Ampparito' va ser l'artista seleccionat d'entre les 30 propostes que l'Ajuntament de Sant Joan Despí va rebre en el concurs internacional convocat per a l'execució del mural en commemoració de l'Any Jujol140.\nUn cop seleccionat, Ampparito ha realitzat una estada a Sant Joan Despí per aprofundir en la figura i l'obra de Jujol i realitzar el disseny del mural.\nTant en el procés d'elaboració del concurs internacional com en l'acompanyament de l'artista escollit durant la realització del mural, l'Ajuntament ha comptat amb la col•laboració de Contorno Urbano, una fundació sense ànim de lucre que té com a objectiu estudiar, promoure i conservar la creativitat i l'art urbà.


Carod regala dos llibres a ZP perquè "vegi les diferències que hi ha entre català i valencià - Indymedia Barcelona\nCarod regala dos llibres a ZP perquè "vegi les diferències que hi ha entre català i valencià\nper Tico\t 16 set 2004\nEl president d'ERC, Josep-LluÃs Carod-Rovira, s'ha entrevistat, aquest dimecres, amb el president del Govern central, JosÃ© Luis RodrÃguez Zapatero. El polÃtic republicÃ s'ha presentat a La Moncloa amb un parell de llibres sota el braÃ§ sobre la llengua catalana. TambÃ© li ha donat a Zapatero un resum de la ConstituciÃ³ europea en catalÃ i un resum en valenciÃ "perquÃ¨ constati les escasses diferÃ¨ncies que hi ha entre totes dues llengÃ¼es". Els regals de Carod s'han d'entendre en el marc de la polÃ¨mica originada per la carta enviada pel ministre dâ��Afers exteriors espanyol, Miguel Ã?ngel Moratinos, a les mÃ©s altes instÃ ncies de la UE en les que demanava l'oficialitat del catalÃ i del valenciÃ . I Ã©s que des d'ERC no els agrada gens ni mica aquesta divisiÃ³ de la llengua catalana.\nLes traduccions regalades per Carod-Rovira a Zapatero, tot just a l'inici de l'entrevista, procedeixen del propi web de La Moncloa en què es troba transcrit el resum del text constitucional de la Unió Europea en català i en valencià.\nL'objectiu del present és que el cap de l'executiu comprovi com hi ha les mínimes diferències entre els dos textos. A més, el president d'ERC ha lliurat al president del Govern central el llibre (en castellà) Conocer la lengua y la cultura catalanas amb dedicatòria inclosa de l'autor (Isidor Marí). L'altre llibre regalat pel polític republicà era en català i es titula La persecució política de la llengua catalana escrit pel regidor d'ERC a Girona, Francesc Ferrer i Gironès.\nEN L'ENTREVISTA, CAROD LI DEMANA UN "GIR SOCIAL"\nEn l'entrevista, que per cert ha estat força llarga, Carod li ha demanat al president del Govern un "gir social" en la seva política i un reconeixement "cap a la diversitat de l'Estat espanyol". També li ha traslladat la seva "perplexitat" pel reconeixement del valencià com a llengua oficial a la Unió Europea.\nEl polític republicà li ha demanat més inversions per a Catalunya ja que, en els darrers anys, hi ha hagut "una manca d'inversions en infrastructures" i l'ha avisat que Catalunya "no podrà seguir suportant la seva solidaritat". Entre les discrepàncies que hi hagut en la conversa, Carod ha citat el referèndum sobre la Constitució europea, la defensa de models territorials diferents que, per Carod, necessiten "més acord amb la realitat plural del país".\nEn la seva petició sobre el reconeixement de la diversitat plurinacional, pluricultural i plurilingüística, Carod-Rovira li ha recordat a Zapatero que un 45% dels espanyols viu en ciutats amb una segona llengua oficial a més del castellà i li ha assenyalat que l'Estat ha d'incorporar aquesta riquesa lingüística com a "part del seu patrimoni". Li ha dit a Zapatero que ell té la responsabilitat d'articular un gir cap aquesta realitat.\nEl president d'ERC, que ha reconegut el nou tarannà de La Moncloa, ha fet evident el distanciament que hi ha entre el Govern central i el seu partit encara que ha admès "la voluntat de Zapatero d'avançar en el reconeixement de la diversitat de l'Estat" però Carod creu que "haurà de demostrar, amb la seva política, que els catalans ens podem sentir còmodes dins d'aquest Estat". Tot i això, ha reconegut les dificultats de "canviar una cultura de certa al·lèrgia a la diversitat".\nTambé ha demanat que el Govern central faci una proposta per dotar els Ajuntaments de més competències i mitjans econòmics per la seva feina d'integració dels immigrants i ha recordat que Catalunya és la més gran receptora d'immigrants extracomunitaris.\nRe: Carod regala dos llibres a ZP\nper vols dir? :(\t 16 set 2004\n:) canya a la dreta xenofoba! Francisco Camps feixista!\nRe: Carod regala dos llibres a ZP perquè "vegi les diferències que hi ha entre català i valencià\nper Raskolnikov.\t 16 set 2004\nLo del Francisco Camps ahir va ser patètic.\nPero quin tip de riure, pero quina hipocresia, pero quina vergonya, és un autèntic venut de merda !!!! Suposo que en els negocis li deu anar força bé pero quin preu més gran a pagar al seu gran client madrileny !!!\nSi en Jaume I aixequés el cap....\nper Yo mismo.\t 16 set 2004\nPodéis imaginaros después de la "presentación" del personaje ayer en las cortes valencianas como puede estar el panorama en la calle, como puede ser el triste- patético diario- panorama social, teniendo la mayoría absoluta en las cortes, teniendo tb. la alcaldía.Y es que Valencia debe ser el reducto fascista más fuerte de España o uno de los mas fuertes por desgracia…\nJo soc valenciana, no tots som com el Camps, prompte el fotrem fora... el problema es que no tenim moltes alternatives on triar, els socialistes sempre sestan pegant entre ells pel poder i així mai guanyaran res... Pero la societat valenciana no es fatxa... som molts, milers qeu ens oposem al PP\nper Joanic\t 16 set 2004\nEls espanyols sempre recurreixen al terror quan es tracta d'un problema nacional, perque son imperialistes-terroristes.\nper foc\t 17 set 2004\nper sonia\t 17 set 2004\nés qüestio de drets, no de millions!\nrepassa la declaració de drets lingüístics a www.linguistic-declaration.org


inicio - Fundació Privada Rosella\nEn breu tindrem la web actualitzada\n937 74 02 92\nCarrer del Convent, 26, 08769 Castellví de Rosanes, Barcelona\nSom una entitat sense ànim de lucre, que des de l’any 1967, atén a persones amb Trastorn del Desenvolupament Intel·lectual (TDI), amb la finalitat de millorar, amb els suports necessaris per la persona, la seva qualitat de vida i afavorir la seva inclusió social.\nDefensem els seus drets i els de les seves famílies i/o tutors/-es, donant resposta a les seves necessitats.\nAquest lloc web utilitza cookies per millorar la teva experiència mentre navegues pel lloc web. En fer clic a "Acceptar tot", acceptes l'ús de TOTES les cookies. No obstant això, pots visitar "Configuració de cookies" per proporcionar un consentiment controlat.\nAquest lloc web utilitza cookies per millorar la teva experiència mentre navegues pel lloc web. D'aquestes, les cookies que es classifiquen com a necessàries s'emmagatzemen al vostre navegador, ja que són essencials per al funcionament de les funcionalitats bàsiques del lloc web. També utilitzem cookies de tercers que ens ajuden a analitzar i comprendre com utilitzes aquest lloc web. Aquestes galetes s'emmagatzemaran al vostre navegador només amb el vostre consentiment. També teniu l'opció d'optar per no rebre aquestes galetes. Però l'exclusió voluntària d'algunes d'aquestes galetes pot afectar la vostra experiència de navegació.\nLes cookies d'Anàlisi s'utilitzen per entendre com interactuen els visitants amb el lloc web. Aquestes cookies ajuden a proporcionar informació sobre mètriques de nombre de visitants, percentatge de rebots, font de trànsit, etc.


maig | 2013 | Institut Joan Solà\nEl dissabte dia 25 de maig es va celebrar a Lleida la 7a edició de la Ciència al Carrer. El nostre centre hi va participar amb diversos experiments: llet iridescent, pèndol dibuixant, columnes de densitats, pintura que sura, aigua màgica, ….\nVam comptar amb la participació… Llegeix més»\nEl proper dissabte 25 de maig de 16h a 20h es celebrarà a l’Eix Comercial de Lleida una nova edició de la Ciència al Carrer.\nEs tracta d’una fira organitzada pel Centre de Recursos Pedagògics del Segrià en la qual nombrosos divulgadors científics, empreses,… Llegeix més»\nParticipem al 10è Mercat de Tecnologia de Lleida\nDijous 23 de maig s’ha celebrat la desena edició del Mercat de Tecnologia de Lleida (antic Mercatec). 18 alumnes del nostre centre hi han participat com expositors amb diversos treballs fets a l’aula de tecnologia al llarg del curs: ascensors, cotxes elèctrics i maquetes.\nEl dijous 16 de maig vam participar a la semifinal del IX Certamen Nacional de Lectura en Veu Alta.\nNo vam quedar seleccionats per a la final, però l’Ares, el Yago i la Maria ho van fer MOLT BÉ! Els felicitem i animem a… Llegeix més»\nEls nostres alumnes de 3r d’ESO han passat els quarts de final del IX Certamen de Lectura en Veu Alta.\nA més, la Mar ho ha fet molt bé i les suplents també estaven molt preparades. Felicitats a tots!\nJornada reinvindicativa a l’institut\nL’alumnat i professorat de l’INS Joan Solà ens hem solidaritzat amb la jornada de vaga del 9 de maig fent un acte reivindicatiu a l’hora del pati. L’ensenyament públic està patint tot un seguit de retallades que comporten l’augment de ràtios (número d’alumnes per aula)… Llegeix més»\nNota informativa sobre la vaga general d’educació del 9 de maig\nCom ja sabeu el proper dijous 9 de maig hi ha convocada una jornada de vaga general d’educació.\nUs informem que el centre romandrà obert i que alguns membres del professorat ens han comunicat la seva intenció d’exercir el seu dret a fer vaga. Les hores… Llegeix més»


Lone Star és propietari de tres edificis, multitud de locals i quatre solars al Parc Bit, que a hores d’ara té els usos blindats per decret\n7 min. Palma 29/02/2020 00:00\n987x555 Invasió silenciosa dels fons d’inversió en el mercat immobiliari de Mallorca\nEls fons d’inversió tenen una presència cada vegada major en el mercat immobiliari de Mallorca. Tant el Govern com l’Ajuntament de Palma atribueixen aquesta mena d’invasió silenciosa a la venda d’actius immobiliaris per part de les entitats financeres. En el cas de Ciutat, aquestes operacions estan sortint a la llum des de finals del 2019, quan han començat a caducar els contractes de lloguer social que firmaren entitats com Bankia, i que ara no es poden renovar perquè els habitatges s’han venut a fons d’inversió. A més, el Govern té centenars d’habitatges buits declarats per aquests fons gràcies a la Llei d’habitatge, que obliga els grans tenidors a posar-los a disposició de l’Executiu per a lloguer social. Un altre exemple és el del Parc Bit, on la presència dels fons d’inversió ha posat en perill tant el caire tecnològic d’aquest indret com la continuïtat d’algunes empreses en els seus locals.\nDe fet, l’aprovació del Decret llei de mesures urgents per al Parc Bit en el Consell de Govern del 31 de gener va encendre les alarmes públicament: calia delimitar legalment els usos dels espais per protegir el caràcter tecnològic i de recerca del parc davant qualsevol possibilitat d’especular o d’introduir-hi altres serveis. El motiu per haver de fer-ho no és altre que la presència del fons d’inversió nord-americà Lone Star, un dels més grans que opera a les Balears juntament amb Blackstone i al qual Bankia va vendre el 2018 les seves propietats en el Parc Bit: tres edificis, multitud de locals i quatre solars, segons fonts amb accés a les dades d’aquest cas. “Hi havia el risc de quedar indefensos i calia blindar-se davant el que volgués fer el fons”, expliquen a l’ARA Balears fonts de la Conselleria d’Administracions Públiques, les quals també reconeixen que no han arribat “a saber mai quines intencions tenen”.\nActualment, la cartera immobiliària de Lone Star en el Parc Bit suma gairebé 10.000 m2: 4.945 m2 a l’edifici W; 898 m2 a l’edifici U; 2.999 m2 a l’edifici Lleret; 2.882 m2 a l’edifici Closell i uns 850 m2 a l’edifici Naorte. Bankia havia absorbit aquests actius immobiliaris arran de la desaparició de Sa Nostra, i de BMN després, fins que els va vendre al fons d’inversió nord-americà, que en deixà la gestió en mans de l’empresa de la seva propietat Gramina Homes SL. L’entramat no acaba aquí, perquè, segons expliquen fonts de la Conselleria, Gramina Homes va subcontractar la gestora immobiliària Servihabitat, participada en un 80% per Lone Star, per gestionar la cartera del fons d’inversió en el Parc Bit. Va ser a partir d’octubre i novembre del 2019, quan moltes empreses del parc varen rebre un burofax a nom de Servihabitat amb una data de desallotjament o demanant pel final del contracte.\n“Es va fer un enviament de manera massiva, i fins i tot varen rebre l’ordre locals que eren propietat de la Fundació Bit o d’altres propietaris, i no de Lone Star”, expliquen fonts de la Conselleria. Malgrat que al burofax s’indicava un telèfon de contacte, es tractava d’un número que remetia a un call center de Múrcia on “ningú no va poder aclarir res”. Hi va haver empreses amb solvència que no varen poder renegociar el lloguer i varen optar per anar-se’n en contra de la seva voluntat, com va ser el cas de Mola.com. La Fundació Bit sí que arribà a contactar amb Servihabitat, encara que els esforços no donaren cap fruit.\nLa situació actual en el Parc Bit és que hi ha “un espai buit considerable, malgrat que tenim molta demanda”, assenyalen des d’Administracions Públiques. “Parlam d’uns 4.000 o 5.000 m2, a més de milers de metres en solars. I els espais buits són una ferida de mort”, indiquen. “No podem parlar amb la propietat perquè no agafen el telèfon”, afegeixen. L’ARA Balears ha contactat amb Lone Star per demanar què passarà amb els seus actius immobiliaris en el Parc Bit. El fons ha assenyalat que sempre cerca “crear valor en els seus actius” i que “l’arrendament del Parc Bit, respectant els usos permesos, és una part inherent de l’estratègia de negoci”.\nSense poder renovar el lloguer social\nL’Ajuntament de Palma, per part seva, també està detectant un increment de la presència de fons d’inversió. Els contractes de lloguer social que es firmaren amb entitats com Bankia a partir del 2016 comencen a caducar i moltes famílies han acudit a l’Oficina Antidesnonaments amb una notificació que diu que no els el renoven. “A la majoria els informen que l’habitatge ja no és propietat del banc, que ha estat venut i que no se’n pot fer un nou lloguer”, explica la regidora de Model de Ciutat de l’Ajuntament de Palma, Neus Truyol. També hi ha casos que “els criden d’alguna gestora i els ofereixen doblers per sortir de l’habitatge abans de posar a la família una demanda de desnonament”, afegeix.\nÉs després, quan l’Ajuntament treballa per aconseguir un acord per a la família, que “detectam que han venut les cases a fons d’inversió”, apunta Truyol. “Tenim constància que els bancs venen als fons d’inversió en paquets, sense fer una oferta pública perquè els particulars hi puguin accedir”, continua. A més, l’Ajuntament està trobant moltes dificultats per contactar amb el fons d’inversió per impulsar “un acord de continuïtat del lloguer social”. En el moment present, l’Ajuntament s’ha trobat amb uns 80 contractes de lloguer socials caducats. En la meitat dels casos -37 famílies-, els inquilins no tenen possibilitat de renovar perquè el seu habitatge ja no és del banc, sinó d’un fons.\nLa Llei d’habitatge ha estat un altre instrument que ha permès detectar la presència de fons d’inversió en el mercat immobiliari de Mallorca. Aquesta norma obliga els grans tenidors a declarar al Govern els seus habitatges buits perquè es puguin destinar a lloguer social. Segons explica el director general d’Habitatge de l’Executiu, Eduardo Robsy, “es podria parlar d’uns 200 habitatges desocupats que han estat declarats pels fons d’inversió”. “Les dades poden ballar, perquè els fons moltes vegades no operen de manera directa, sinó que ho fan mitjançant societats immobiliàries participades”, comenta.\nEl que sí que ha detectat el Govern és la mateixa tendència de la qual parla l’Ajuntament de Palma. “Els bancs estan liquidant la seva cartera d’actius immobiliaris”, diu. Aquest fet, en el cas dels habitatges de lloguer, podrà provocar una revisió de preus a l’alça quan acabin els contractes. “Els bancs s’havien quedat pisos d’execucions hipotecàries, però havien mantingut en molts casos els particulars amb lloguer social”, comenta Robsy. “Però ara que els han venut a societats immobiliàries sí que hi haurà famílies amb problemes”, afegeix. El director general menciona exemples detectats pel Govern com Coral homes SL, participada en un 80% per Lone Star, i Aliseda, participada per Blackstone, encara que l’Executiu desconeix en quin tant per cent. “Sabem segur que aquestes societats han comunicat habitatges que fa més de dos anys que estan desocupats. Però s’ha de tenir present que des del Govern no anam només darrere dels fons d’inversió, sinó de les entitats que es dediquen empresarialment al món immobiliari i que compleixen els requisits per ser grans tenidors”, puntualitza Robsy.\nEL CASAL I LA BIBLIOTECA DE SON SARDINA\nEl casal de barri i la biblioteca de Son Sardina varen ser adquirits per Gramina Homes, empresa propietat de Lone Star, el juny del 2019. La notificació per desocupar aquests equipaments socioculturals va arribar el 27 de desembre i l’Ajuntament de Palma intenta des de llavors arribar a un acord. Cort i el fons d’inversió negocien en quines condicions es podrà continuar utilitzant aquest espai, si amb una cessió gratuïta o abonant un lloguer. Malgrat que encara no s’hi ha trobat una solució definitiva i les converses prossegueixen, Cort considera que la continuïtat del casal i la biblioteca està garantida.\nLes empreses en edificis de la Fundació Bit no pagaran lloguer durant l’estat d’alarma


Elio Valderrama revela el secret que Jesús Mariñas ha amagat durant anys\nElio Valderrama, vidu de Jesús Mariñas | Cedida\nEl veneçolà ha fet una confessió sobre el seu marit\nper Saskia Díaz 11/05/2022 17:40h\nAhir, 10 de maig, el món de la premsa rosa estava de dol. El motiu no era altre que la mort sobtada de Jesús Mariñas. L'icònic periodista va perdre la vida als 79 anys a Madrid.\nLa causa d'aquesta pèrdua tan trista va ser un càncer de bufeta molt agressiu. Fa només unes setmanes, et va sotmetre a una intervenció quirúrgica per a pal·liar la malaltia, però lamentablement tot va anar en va. Per descomptat, el seu marit, Elio Valderrama, ha estat el seu gran suport en aquests moments tan durs i li ha fet costat fins que el cor li ha deixat de bategar.\nElio sempre ha fet costat a Jesús | Xarxes socials\nElio Valderrama treu a la llum el secret de Jesús Mariñas\nHa estat a través de Rosa Benito, gran amiga d'Elio i Jesús, que ha transcendit certa informació sobre la parella. Amb permís d'Elio, l'excunyada de Rocío Jurado ha explicat què és el que més desitjava el periodista.\nJesús Mariñas volia portar amb la màxima discreció aquesta última etapa de la seva vida. Un silenci que Elio Valderrama ha respectat en tot moment. Aquesta voluntat de Mariñas és, sens dubte, una prova evident de la gran força i enteresa que sempre ha tingut.\nVisiblement afectada, Rosa Benito va seure al plató de 'Ya es mediodía' per a donar algunes claus sde tot el que ha passat amb el seu amic. Jesús Mariñas i ella havien forjat una gran amistat al llarg dels anys. Raó per la qual la col·laboradora ha estat molt pendent de la salut del periodista.\nTot i això, com dèiem, no ha estat l'única. Elio Valderrama és una de les persones a qui més ha afectat la mort de Mariñas. Al cap i a la fi, s'ha hagut d'acomiadar de l'amor de la seva vida.\n«No l'ha deixat sol ni un segon. L'ha estat cuidant en tot moment», afirmava la tertuliana.\nPer a Elio, no degut ser gens fàcil mantenir en secret l'estat de salut del seu marit. És cert que a la tardor va sortir la notícia que a Jesús Mariñas li havien diagnosticat amb un càncer de bufeta, però Rosa Benito ha matisat aquesta informació.\n«El Jesús portava bastant de temps així. Feia com dos anys que lluitava contra la malaltia», ha dit la col·laboradora de Telecinco. Segons ella, el motiu era que «volia que respectessin la seva intimitat, no volia fer-ho públic».\nJesús Mariñas va voler portar la malaltia en secret en tot moment | Mediaset\nAquest silenci ha estat una de les raons per les quals la mort de Jesús Mariñas ha agafat tanta gent per sorpresa. Tot i així, el periodista ha comptat amb l'afecte i el suport de les seves amistats més properes en aquesta última etapa vital, tal com ha explicat Rosa Benito.\n«Era el que s'esperava. Ha rebut molt d'afecte de tots els companys».\nJosé Manuel Parada n'és un exemple. Després de la mort del seu amic, el presentador ha compartit a les xarxes una foto d'una de les últimes visites que li va fer.\n«Et vaig veure l'últim dia a l'hospital. Venia del meu poble i vaig demanar que em donessin els pastissos més bons per a dur-te'ls, i te'ls vas menjar tant a gust».\nAixí mateix, Parada també va tenir un record per al marit de Jesús Mariñas. «M'agafa a molts quilòmetres de distància física i em sap greu no poder estar amb l'Elio en aquests moments».\nElio i Mariñas es van casar el 2016 després de 27 anys de festeig. Tota una vida junts que ara Elio haurà de refer en solitari.\nAnar a portada Última hora Cor Última hora Malaltia Última hora Defunció Última hora Parella


A F A: Banc de llibres-pagament 2n termini i recollida lots 16 set\nBanc de llibres-pagament 2n termini i recollida lots 16 set\nAquest any, la quantia de 70 euros que correspon al segon termini de pagament del Banc de llibres, coincideix amb un pagament del mateix import (70 euros) que us ha sol·licitat l'Institut en concepte de sortides fora del Centre pel curs vinent.\nUs voldríem demanar què totes les famílies comprovéssiu que realment heu fet aquest segon pagament en concepte del Banc de Llibres al n de compte del Banc de llibres (que ja coneixeu, veure circulars). En cas contrari, preguem ho feu amb urgència.\nCom ja sabeu, el proper dimecres 16 de setembre a les 18 h, entregarem els lots a aquells alumnes que per raons diverses els hi falta. És imprescindible ens porteu el comprovant de pagament del segon termini per a recollir el lot.\nPublicat per sedeta.cat a 18:56\n- Temes: llibres


CLUB CICLISTA SOSES: d’octubre 2011\nBTT a Lleida\nSortida a Termens 9 octubre 2011\nL’endemà de la jornada anual del club, sortida fabulosa a Termens. 11 super-ciclistes: Manolo, Panton, Jaume, Ramonet, Javier, Albert, Costa, E. Caminal, Keyo (o Queio no ho sé), Gallego i un fitxatge en proves: Jaume Cuco (que s’ha portat com un home). Una sortida de categoria. Sobretot per l’esmorzar a Ca la Maribel: 12, 70 € per boca (ex: 9 € / plat, 6 € / gerra, 3 € / fruits secs,…) Compte companys amb la tria, que per tot arreu hi ha “Haute cuisine”, je, je\nView more presentations from cciclistasoses.\nPublicado por Club Ciclista Soses en 5:33 Cap comentari:\nSortida de germanor + esmorzar\nEl C. C. Soses convoca a tots els seus socis/ socies a una pedalada el proper dissabte dia 8 d'octubre a les 8.15 davant l'Ajuntament. A l'acabar estem tots convidats a un esmorzar. Cal passar pel Panton per apuntar-se i així fer la reserva.\nTots aquells encara interessats en fer comanda de la roba del club podeu passar pel Panton abans del dijous.\nPer últim, la junta del club agrairia a tots els seus membres que ens féssiu arribar els vostres e-mails via correu electrònic que teniu en aquest mateix bloc. Això facilitarà la gestió per propers comunicats.\nUs esperem dissabte\nPublicado por Club Ciclista Soses en 1:34 Cap comentari:\nArxui del blog\nPresident: Eliseu Sisó\nSecretari: Jaume Roca\nTresorer: Marta Mesalles\nPrevisió temps Soses\nEl Temps a Soses\nVivers Sisco Palau


HORA BLAVA: Saber de lletra\nL'AVI.- (...) ¿Que ja sabeu què vol dir entrar un llibre?...\nSENYOR PAU.- No em creia jo... que...\nL'AVI.- Un destorb! ¿Que hauria fundat "La Puntual" jo, si m'hagués distret amb els llibres? ¿Que hauria seguit, el teu pare, si li hagués donat per a llegir? ¿I que hauries fet tants diners tu, si haguessis sabut de lletra? Llença això.\nESTEVE.- Bueno, el llençarem.\nL'AVI.- A casa d'un comerciant són metzines, els llibres, o pitjor. Tots els que he vist que s'hi entretenien, han acabat per un desfalc. Comencen per un, després en ve un altre, i com que hi escriuen cabòries que no hi són a la merceria, ¿qui els lliga en el taulell, després? (...)\nsa lluna 16/4/17 9:59\nHo tenia clar, l'avi!. Tot i que tenir-ho clar no vol dir que sigui encertat.\nM'has fet recordar a munparet, forner des del set anys, que sempre em deia que no deixés els llibres; que ell de ben petit va haver de posar-se a la feina i que, malgrat això, li agradava molt llegir i fer comptes.\nUns barrets genials ara pel solet que ens ve.😉\nBona Pasqua, nina. ☕😊🌺\nConsol 17/4/17 15:54\nPotser ha estat molt freqüent que la generació anterior a la nostra tingués molt clar que havia d'afavorir que els seus fills estudiessin per tal d'oferir-los una vida millor que la seva. I van fer molts sacrificis perquè es complís.\nAquí, Rusiñol, parla d'una altra època, on una petita burgesia incipient es troba en una altra cruïlla: mantenir-se tal qual de generació en generació, o bé, acceptar els canvis socials i adaptar-se a ells.\nBon Dilluns de Pasqua, sa lluna.\nCarme Rosanas 16/4/17 10:24\nA qui li agraden els llibres, ja li poden anar dient que li agradaran sempre. En part té raó, l'avi. No pas en que siguin metzina, no... sinó que comencen per un i després en ve un altre i un altre ... sí que té raó. És com una mena d'addicció, per a qui li agraden, pels que ens agraden, però en aquest cas molt més "salvadora" que no pas perjudicial.\n- Si vos poguéssiu entendre, avi, de quantes coses ens han salvat els llibres, no parlaríeu així. I no distreuen, no. Que fan viure la vida més intensament. M'hauria agradat que coneguéssiu el meu avi. El meu avi forner, de tota la vida, va fer prosperar el seu negoci i va muntar-ne un altre de a més a més, i era un gran lector. Enamorat dels llibres.\nConsol 17/4/17 15:58\nMolts som lletraferits, ens agraden els llibres i hi persistim.\nAixò que expliques del teu avi em fa pensar que la gent que ha tingut més difícil l'accés als llibres ha estat qui més els ha sabut valorar i estimar.\nMolt bon Dilluns de Pasqua, Carme!\nMari Català 16/4/17 15:01\nEstà clar, els qui ens agraden els llibres no serem mai rics, i, per a què volem ser tan rics?, no ens hem d'endur res, al final del camí.\nConsol 17/4/17 16:00\nEm fas pensar en una dita que diu: "era tan pobre que només tenia diners". Hi ha moltes maneres de ser ric i de ser pobre.\nM. Roser 16/4/17 20:16\nAquest avi tenia les coses clares, encara que no fossin encertades...No tot ha de ser fer diners! Cal posar-se en l'època i en unes situacions especials, per entendre les seva manera de pensar!\nBona Pasqua , Consol.\nConsol 17/4/17 16:02\nSí, cadascú és ell i les seves circumstàncies.\nBon Dilluns de Pasqua, M. Roser.\nHelena Bonals 16/4/17 21:57\nEl maleït sentit pràctic... dels que prefereixen sempre un bitllet de deu euros a un llibre.\nConsol 17/4/17 16:03\nBitllets i llibres són coses molt pràctiques i necessàries, tot en la seva justa mesura.\nXeXu 16/4/17 22:39\nDoncs sí, els llibres són un perill, perquè causen addicció. D'acord que són de les millors addiccions que es poden tenir, però cal anar amb compte, llegir enganxa molt!\nConsol 17/4/17 16:05\nAixí com hi ha gent tocada per la tramuntana també n'hi ha de tocada pels llibres. Són additius.\nnovesflors 16/4/17 23:01\nLlegir enriqueix. Els gran lectors són molt rics, més que els grans adinerats.\nConsol 17/4/17 16:08\nLa lectura ens fa obrir la ment a altres ments i a altres mons. Ens enriqueix.\nSegur que hi ha gent molt adinerada només encegada pels diners.\nCarme Rosanas 18/4/17 12:12\nNo sé si reps els aforismes de Minimàlia, Consol. Però vinc a dir-li a l'avi d'aquí dalt, de l'auca del Senyor Esteve, que es llegeixo el d'avui:\nConsol 18/4/17 15:27\nQueda constància de que ho has dit i molt ben dit. I farà bé tothom d'escoltar-ho.\nNo conec en Vicenç Pagès però les seves paraules m'han cridat l'atenció i el desig de conèixer.\nxavier pujol 19/4/17 9:29\nSi no llegíssim, ara mateix no estaríem aquí.\n"Tants caps, tants barrets", sembla que digui la foto.\nConsol 19/4/17 12:44\nSort en tenim de llegir i rellegir. Sí, "tant caps, tants barrets," hi ha opinions per tot i de tot, per donar i vendre.\nGlo.Bos.blog 19/4/17 17:33\nBon repàs a l'Auca, Consol, i unes fotografies molt ben trobades.\nConsol 20/4/17 9:46\nGràcies, Glòria. La iniciativa ha sorgit arrel de la idea del Consorci de Normalització Lingüística de Granollers que enguany fa activitats en relació a l'Auca de Rusiñol per Sant Jordi.


Dret Civil - IMBgrup | ADVOCATS I ECONOMISTES\nDret immobiliari i de la construcció, compravenda d’immobles, reclamacions per desperfectes o vicis en els immobles adquirits. Resolucions de contracte per impagament. Procediments possessoris. Afitaments.\nDret hipotecari i registral: Penyores, censos i hipoteques, usdefruits i servituds. Expedients de més gran cabuda i immatriculació. Regulació registral d’immobles: Expedients de domini. Agrupació i segregació de finques.\nResponsabilitat civil, contractual i extracontractual.\nProcessos sobre la capacitat de les persones.\nContractes i obligacions, inclosos contractes d’opció de compra, arres, compravenda, subministrament, usdefruit, comodat, manament i dipòsit. Comunitats de béns. Drets de superfície, ús i habitació.\nProcediments judicials en general.\nConflictes referents a contractes d’agència i distribució.\nIMB Grup ofereix un servei integral a càrrec d’especialistes en totes les disciplines del Dret i l’Economia.\nProcediments judicials en general davant els tribunals espanyols, tot vetllant per la defensa dels interessos dels nostres clients en els litigis que es produeixin en l’àmbit empresarial, com també en els de l’àmbit privat, incloent-hi procediments ordinaris, monitoris, executius i especials, de constrenyiment i execucions de sentències, tant nacionals com estrangeres. Recursos de tot tipus.\nModificació i execució de sentències.


Somier articulat elèctric Schramm UM-10 | Dormitum\nElevació del cap.\nSchramm és l'únic fabricant europeu que encara treballa els matalassos de molles revestits artesanalment a mà. Es clar que aquest mètode és més complicat i costós... però li expliquem perquè es imprescindible: per raons de qualitat. Avui en dia els matalassos de molles revestits es produeixen industrialment, d'aquesta manera no es poden treballar correctament como ho indiquen les lleis de l'ofici, per tant mai podran ser tan resistents i duraders com els treballats de manera artesanal.\nSomier articulat elèctric Schramm UM-10 - Schramm\n4.022,00 € (IVA inclòs)


Una subvenció de la Diputació de Barcelona permetrà reconstruir la passarel·la del riu Besós a La Llagosta\nPublicat el Divendres, 08 Agost 2014 09:50\nL'eliminació de la passarel·la es va dur a terme el març de 2013 per part d'ADIF després d'acabar les obres de l'AVE.\nL'Ajuntament de la Llagosta podrà desencallar una de les actuacions que tenia previstes des de feia temps: la recuperació de la passarel·la del riu Besós. Una subvenció de 29.700 euros de la Diputació de Barcelona permetrà reconstruir aquesta zona de pas entre les dues bandes del riu. Fonts municipals han explicat que el consistori està a l'espera de disposar del permís de l'Agència Catalana de l'Aigua (ACA) per executar el projecte de l'obra, una petició que es va fer fa més d'un any segons ha dit la regidora de Medi Ambient, Marta Melgar, d'ICV-EUiA.\nL'eliminació de la passarel·la del Riu Besós es va dur a terme el març de 2013 per part d'ADIF, un cop havia finalitzat els treballs de recuperació mediambiental per les obres acabades de l'AVE. A petició de l'Agència Catalana de l'Aigua l'empresa pública ADIF va enderrocar el pas de camions i també la passarel·la que hi havia anteriorment i que permetia el pas de vianants i bicicletes a l'altra banda del Besòs i a la Serralada de Marina.\nL'estiu de l'any passat una plataforma ciutadana constituïda a La Llagosta va recollir unes 250 signatures i es va entrevistar amb l'Ajuntament per tal de trobar sol·lucions alternatives a la problemàtica després de la negativa de l'ACA.\nEl col·lectiu que portava el nom Plataforma Ciutadana Defensa Connexió amb el Medi Ambient la Llagosta reivindicava tornar a tenir un pas que permeti creuar el riu i accedir a la Serralada de Marina, l'espai natural més proper amb el nucli urbà de la població\nDes d'aleshores, l'Ajuntament de la Llagosta està treballant per reconstruir la passarel·la en un projecte que només seria per al pas de vianants i bicicletes, i que s'ubicaria en el mateix emplaçament que l'anterior. Un cop ara s'han rebut els diners necessaris per executar el projecte s'espera el permís de l'ACA, que està pendent de rebre un informe tècnic de l'Ajuntament de Sant Fost de Campsentelles, ja que l'altra banda del riu Besòs és terme municipal de la localitat santfostenca.


La FCVS convoca quatre sessions informatives sobre assegurances ètiques - Voluntaris.cat\nS’oferirà informació sobre l’assegurança de responsabilitat civil per a les entitats federades i les diferents garanties complementàries de responsabilitat civil que cal tenir en compte\nLa FCVS compromesa amb la responsabilitat social, la inversió èticament orientada i el foment de l’Economia Social i Solidària (ESS), continua un any més apropant els beneficis de gestionar l’assegurança d’accidents i de responsabilitat civil de les persones voluntàries amb assegurança ètica. Per això, ha convocat 4 sessions informatives en línia per informar a les entitats federades de cada territori sobre diferents temes relacionats amb les assegurances.\nLes sessions, que aniran a càrrec d’Arç Cooperativa, donaran llum a tots els dubtes que es generen al voltant de l’assegurança de responsabilitat civil de les entitats: És obligatòria la seva contractació? Què cobreix cada una d’elles? Quines diferències hi ha entre les garanties complementàries de responsabilitat civil?… i altres temes relacionats que poden ser d’interès per a les entitats.\nPer fer la inscripció cal que la vostra entitat contacti amb la tècnica del seu territori. Tot seguit podeu veure les dates en què se celebra cada sessió.\nData: 26 febrer\nInscripció: mail a tarragona@voluntaris.cat\nInscripció: mail a lleida@voluntaris.cat\nInscripció: mail a barcelona@voluntaris.cat\nData: 28 maig\nInscripció: mail a girona@voluntaris.cat\nLa FCVS col·labora amb Arç Cooperativa, una corredoria d’assegurances especialitzada en el sector de l’ESS, el món associatiu i les energies renovables. Aquesta cooperativa disposa del segell Ethsi, un distintiu de qualitat ètica i solidària que valora el grau de transparència i bones pràctiques del sector assegurador.\nLes assegurances gestionades amb criteris ètics i solidaris són aquelles que pretenen aflorar els beneficis socials, introduint en el mercat assegurador les pràctiques pròpies de la banca ètica i del mutualisme.


Pastís de formatge fresc amb codonyat | Cuina tradicional\nPastís de formatge fresc amb codonyatReceptes\n250 f de formatge fresc per untar\n250 g de codonyat\n1 sobre de gelatina granulada\nTritureu les galetes amb la mantega fins a aconseguir una pasta homogènia, que posareu al fons d'un motlle. Barregeu el formatge amb la pell de llimona ratllada i la nata. Diluïu la gelatina amb una mica d'aigua i afegiu-la a la barreja del formatge. Tot seguit, tireu-hi el sucre. Per tal que la gelatina es dissolgui correctament, pot ser necessari escalfar el líquid en què la posem. A més, convé colar la mescla per assegurar-nos que no hi quedin grumolls. Poseu-ho tot al motlle i tingueu-ho dos hores a la nevera. A continuació, desfeu el codonyat al bany maria i col-loqueu-lo sobre del formatge. Abans de servir el pastís, fiqueu-lo a la nevera, fins que estigui ben fred.\nPastís de formatge -Escola de cuina de l'Alt Penedès


Ford Model C - Viquipèdia, l'enciclopèdia lliure\n1.600 m ( ) × 1.450 m ( ) × 3.700 m ( ) m\n← Ford Model Y\nFord 7W →\nEl Ford Model C va ser un automòbil produït al Regne Unit entre 1934 i 1937. També va ser muntat a Barcelona entre 1934 i 1936. La versió alemanya, produïda a Colònia al mateix període, va rebre el nom de Ford Eifel.\nEl cotxe equipava una versió engrandida del motor de vàlvules laterals del Ford Model Y, amb la cilindrada incrementada fins als 1172cc en eixamplar el diàmetre dels 56.6 mm al 63.5 mm però mantenint la carrera en els 92.5mm. El motor estàndard donava 32 CV de potència a 4000 rpm. Aquest motor va tenir una llarga vida, sent instal·lat per diversos productors de vehicles esportius i per la mateixa Ford en altres models fins a 1962. La suspensió era la tradicional de Ford, amb ballestes transversals i eixos rígids davant i darrere, com venia sent habitual des del Ford T. La caixa de canvis era de tres relacions\nA més de les versions de dues i quatre portes, també n'hi va haver una de descapotable. A mitjans de 1935 el Model C va rebre algunes millores i es va comercialitzar amb el nom de CX.\nLa velocitat màxima estava sobre els 110 km/h amb un consum prou raonable per a l'època.\nA Wikimedia Commons hi ha contingut multimèdia relatiu a: Ford Model C\nObtingut de «https://ca.wikipedia.org/w/index.php?title=Ford_Model_C&oldid=17905513»


La mateixa despesa social de fa 10 anys\n2015, ELS COMPTES PÚBLICS\nARA Barcelona 03/12/2014 00:00\n260x366 La mateixa despesa social de fa 10 anys La mateixa despesa social de fa 10 anys\nEs manté el pes de la despesa social\nSalut creix per primer cop en 5 anys\nEl pressupost de Salut, que inclou les despeses del departament i les transferències que fa el Servei Català de la Salut (CatSalut) al conjunt de centres ambulatoris i hospitalaris del país, experimentarà el 2015 el primer augment en cinc anys. Correspon exclusivament a la recuperació de la paga extra dels sanitaris, 126,2 milions d’euros que deixaran el pressupost global en 8.342,1 milions. Les prioritats i les actuacions, en tot cas, es mantenen invariables, i només s’afegeix com a objectiu central “la integració de la perspectiva de Salut en totes les polítiques”, fruit de la recent aprovació del Govern del pla interdepartamental de salut pública (Pinsap). En qualsevol cas, la definició del pressupost de Salut inclou sempre una certa dosi d’enginyeria financera, ja que la liquidació final se situa sempre molt per sobre del que es pressuposta. L’any 2013, per exemple, es van gastar 666,9 milions més dels 8.202,8 assignats, una variació relacionada amb la despesa farmacèutica.\nEducació repeteix objectius\nEnsenyament destinarà una partida de 4.276,1 milions d’euros per a educació no universitària, cosa que suposa un increment de 320 milions respecte a aquest 2014. Les actuacions, però, que fixa el Govern en aquesta matèria són pràcticament les mateixes que aquest any. Ampliar l’oferta de places a FP o desenvolupar un model d’ensenyament plurilingüe en són un exemple. En educació universitària preveu destinar 826,5 milions d’euros, un increment del 0,9% respecte el 2014. En aquest apartat també es durà a terme una política continuista. Entre els objectius que repeteix el Govern respecte a aquest any hi ha posar sobre la taula un nou model de governança i revisar el finançament de les universitats o seguir desplegant el Pla Serra Húnter (que preveu la incorporació de 500 nous professors fins al 2020) amb l’objectiu de reforçar la qualitat de la docència universitària. L’única novetat que introdueix és posar les bases per a la internacionalització del sistema universitari.\nIncrements mínims a Benestar\nLa majoria de partides del departament de Benestar Social i Família experimenten increments mínims en el projecte de pressupostos del 2015. El programa d’atenció de la dependència, el que té més pressupost, passa de 1.378 a 1.404,1 milions. El de lluita contra la pobresa, de 192,6 a 196,9 milions, i el d’atenció a la infància i l’adolescència, de 183,6 a 187,8 milions. L’únic programa que creix significativament és el de suport a la família, que passa de 16,9 a 19,4 milions, un increment del 14,8%. Per contra, la partida destinada a la discapacitat al marge de la llei de la dependència retrocedeix dels 6,3 als 6,2 milions. També baixa lleugerament el pressupost destinat a les relacions amb les confessions religioses. El d’immigració es manté congelat, malgrat la previsió de desplegar la llei d’acollida.\nPrioritat per a estructures d’estat\nEl projecte de pressupostos de la Generalitat per a l’any 2015 dóna prioritat a estructures d’estat com els mitjans de comunicació o l’acció exterior, que creixen per sobre de la mitjana en termes relatius. La partida de mitjans de comunicació, que inclou l’aportació de la Generalitat a la Corporació Catalana de Mitjans Audiovisuals (CCMA), puja de 301,2 a 341 milions, un 13,2% més. La de cooperació al desenvolupament -un sector molt castigat en els últims anys i que en l’últim pressupost va veure com els recursos quedaven reduïts al manteniment de l’estructura- passa dels 6,2 milions a 8,6 milions. Un increment relatiu del 38,7% en un any. Els 8,6 milions encara queden molt lluny, però, dels 15,3 de l’any 2012. La partida de relacions exteriors, que inclou el Consell de Diplomàcia Pública de Catalunya (Diplocat), creix de 10,3 a 11,1 milions, un increment del 7,8%. El programa de crèdit oficial que gestiona l’Institut Català de Finances (ICF) passa de 498,4 a 517,7 milions. En aquest cas l’increment és menor, del 3,9%.\nTerritori augmenta per la línia 9\nEl pressupost del departament de Santi Vila sí que augmenta considerablement aquest 2015 amb 250,9 milions d’euros més, i 1.619,4 milions en total. Aquesta desviació no es deu només a l’augment de la partida de personal (són 16,3 milions més) sinó sobretot a les inversions en obres pendents que s’han d’acabar en els pròxims anys com la línia 9 del metro entre Barcelona i l’aeroport del Prat, i el perllongament dels Ferrocarrils de la Generalitat (FGC) a Sabadell i Terrassa. De fet, les noves estacions de Terrassa es preveu que s’inaugurin a mitjans del 2015, i la L9 el 2016. L’augment de la despesa també inclou el deute dels FGC, que com les altres empreses públiques de la Generalitat ja no tenen un pressupost separat.


Apartment Nona Ančka Koper Eslovènia - Ofertes d'hotels amb els MILLORS DESCOMPTES EN LÍNIA\nBabici 31a, Marezige, Koper, Koper, Eslovènia, 6273 - Veure al mapa\nMés informació sobre Apartment Nona Ančka\nConvenientment situat a Koper, Apartment Nona Ančka és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Nona Ančka ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, ventilador, aparell de televisió LCD/pantalla de plasma a cada habitació. Les instal.lacions d'oci de l'hotel, que inclouen ping pong estan dissenyades per escapar i relaxar-se. Amb una localització ideal i amb comoditats imbatibles, Apartment Nona Ančka no troba competidors en cap categoria.\nEspai comú 4 llits individuals, 1 llit extragran súper, 2 sofàs llit


L'ombra de l'atzavara: Pas endavant cap al Tractat Mundial de Comerç d'Armes\nPas endavant cap al Tractat Mundial de Comerç d'Armes\nICIP - Institut Català Internacional per la Pau el 18/07/11\nLa Tercera Comissió Preparatòria del Tractat, celebrada a Nova York, es tanca amb avenços substancials i amb el suport d’un gran nombre de països. La signatura del text està prevista per l’estiu de l’any que ve i fins aleshores, doncs, continuaran les negociacions.\nLa Tercera Comissió Preparatòria del Tractat de Comerç d’Armes, celebrada de l’11 al 15 de juliol a la seu de Nacions Unides, a Nova York, s’ha tancat amb avenços substancials gràcies al suport d’un gran nombre de països, entre els quals els cinc membres del Consell de Seguretat de l’ONU (Estats Units, Gran Bretanya, França, Xina i Rússia), que representen el 88% del comerç d’armes mundial. La Comissió també ha estat marcada per la declaració de suport al TCA per part d’un grup de bancs i inversors mundials amb més d’1,2 bilions de dòlars en actius, i per la participació de 140 organitzacions de la societat civil, que també han pres la paraula en els debats.\nLa campanya Armes sota control= fa una valoració positiva del desenvolupament de les negociacions i recorda la necessitat del tractat perquè les transferències irresponsables d’armament ‘alimenten els conflictes, la pobresa i les violacions dels drets humans’. El coordinador de la campanya, Jeff Abramson, ha dit que ‘malgrat els buits, importants, que hi ha en els últims documents i els intents d’alguns de fer descarrilar les converses, s’han fet avenços substancials’. Abramson ha afegit que ara és l’hora que els estats afinin les seves postures per tornar el 2012 ‘amb un clar compromís de fer efectiu el tractat’. I és que l’estiu de l’any que ve està previst que se celebri a Nova York la conferència internacional de signatura del tractat. Seran, doncs, les últimes negociacions per a l’aprovació d’un tractat històric que reguli les importacions, les exportacions i les transferències d’armes arreu del món.\nLes restriccions d'Israel a l'ajuda humanitària costen més de 3,2 milions d'euros a l'any\nLes ONG, protagonistes a la reunió preparatòria del Tractat de Comerç d'Armes\nPublicat per L'ombra a 15:09\nEtiquetes de comentaris: ICIP, ONU, Tractat de Comerç d'Armes


Els gravats d'Antoni Tàpies ja es poden visitar al Castell de Vila-seca\nInauguració de l'exposició la tarda de dimecres al Castell de Vila-seca.\nLa mostra inclou 61 obres provinents de la Fundació Vila Casas que no havien estat mai exposades\nActualitzada 12/03/2020 a les 11:33\nAquest dimarts s’ha inaugurat al Castell de Vila-seca l’exposició Antoni Tàpies. La resistència del signe. Es tracta d’una col·lecció de gravats, considerada una obra de maduresa de Tàpies, que van ser confeccionats al taller de Joan Roma entre els anys 1989 i 1993. Les peces compten amb la distinció bon à tirer, és a dir, són les obres que l’artista usava com a model per estampar, i que es mostren al públic per primera vegada. Es tracta de gravats de gran format, sorprenents per les seves dimensions, i que són reflexe d’algunes de les seves preocupacions existencials d’Antoni Tàpies, com la mort, el comportament humà o la relació amb l’univers.\nUna mostra «extraordinària»\nL’exposició arriba a Vila-seca fruit del conveni de col·laboració entre l’Ajuntament i la Fundació Vila Casas, centrada en la difusió de l’art contemporani català, i pel qual, durant un període de quatre anys, Vila-seca acollirà un total de vuit exposicions, a raó de dues per any.\nEl director d’art de la Fundació Vila Casas, Àlex Susanna, va assenyalar ahir durant la presentació de l’exposició que han volgut encetar aquesta col·laboració amb una mostra «extraordinària» de l’obra «d’un dels més grans artistes del segle XX», assegurant que el que es pot veure al Castell de Vila-seca és «una magnífica porta d’entrada a l’univers de Tàpies». A més dels gravats que conformen l’exposició, també s’hi pot veure l’escultura Campana, una peça de gran format realitzada amb cera industrial i fusta, així com el gravat original que va donar peu al logotip de la Universitat Rovira i Virgili.\nAmb aquesta inauguració s’obren també al públic les portes del Castell de Vila-seca després dels treballs de recuperació i restauració duts a terme per l’Ajuntament, que va adquirir l’edifici i el jardí l’any 2005. Amb aquesta doble acció, Vila-seca busca posicionar-se com a epicentre cultural al sud de Catalunya, i atraure visitants més enllà de la demarcació.\nAntoni Tàpies. La resistència del signe estarà oberta fins a l’1 de novembre en horari de 10 a 14 h dijous, diumenges i festius, i de 10 a 14h i de 16 a 20 h els dissabtes (a partir de l’1 de juny es passarà a l’horari d’estiu). A més, fins al 30 de juny, l’entrada al Castell i la visita a l’exposició serà gratuïta. També s’ofereix la possibilitat de fer visites guiades a particulars i grups escolars, així com tallers.\nComenta el contingut : Els gravats d'Antoni Tàpies ja es poden visitar al Castell de Vila-seca


La testosterona ja cansa\nEls tres candidats a la presidència del Barça. Virgili / Casas / Atset\nEl candidat favorit a presidir el Barça no sap qui és la mataronina Leila Ouahabi. Senyor Laporta, ja l'hi explico: és una de les millors futbolistes catalanes de l’última dècada, la lateral esquerra del primer equip femení blaugrana. Sí, home, li ha de sonar: finalista de la Champions el 2019. Faria bé de no riure's d’aquest cognom, perquè és una falta de respecte i deixa al descobert les seves mancances. Ni que sigui per sentit de la responsabilitat, hauria d’interessar-se de debò per una secció que està fent passos de gegant i es mereix un compromís seriós de qui dirigeixi l’entitat. Per als que no ho hàgiu vist, parlo del test que el programa de TV3 Està passant ha fet aquesta setmana a l’ignorant Laporta, Font –hi ha vida més enllà de Megan Rapinoe– i l’espavilat Freixa.\nAquesta cursa electoral no enganyava: ja va començar amb nou homes postulant-se per ser president. Confirmava així que el Barça continua ancorat en una manera de fer i entendre el poder més pròpia del passat que del que hauria de ser el futur més immediat. La masculinitat –la del tipus més fràgil– ha anat avançant terreny fins a impregnar-ho tot: de la lona immensa a La Castellana de Laporta dirigint-se a l’enemic etern, ara hem passat als dards dialèctics gairebé obsessius de Font contra el favorit i als pòsters humorístics de Freixa atacant l’isme barcelonista que no és el seu. La marca del territori atribuïble als mamífers més peluts i el qui-la-té-més-llarga porten la batuta de la campanya. Tampoc hi ha cap alternativa possible ni ningú la reclama: en un marc mental en què les dones tenim una presència testimonial, la discussió és inexistent.\nLa competició de mascles alfa està a punt d’entrar a la seva recta final amb els debats que tant reclama Font –que a cada bugada perd un Puyol– i que tant ha defugit Laporta –perquè, en principi, no li calen–. A qui li importa que no sàpiga qui és Leila Ouahabi? Total, no és un home! Mentrestant, hi ha qui aconsegueix captar una mica d'atenció amb titulars sucosos: la temptació de flirtejar amb Haalands ja ha sortit a escena gràcies a Freixa, obviant 1.173 milions de deute (730 a curt termini), xifres milionàries de pèrdues que augmenten amb l’estadi tancat, salaris per renegociar i un pressupost per refer a la baixa. Un insult a qui sap fer servir la calculadora del mòbil, però és més llaminer somiar amb fitxatges impossibles que afrontar una realitat dolorosa. Sortosament, queden pocs dies per veure qui la fa o diu més grossa. La testosterona ja cansa.\nEleccions FC Barcelona Barça femení Joan Laporta Víctor Font Toni Freixa


L'electricitat (Proyecto Agrega) - Didactalia: material educativo\nL'electricitat (Proyecto Agrega)\n'Seqüència didàctica destinada a l'estudi de l'electricitat i la importància que aquesta té en la societat actual. També intenta conscienciar de l'ús racional i eficient de l'energia elèctrica per evitar la contaminació i ajudar a la conservació del medi ambient. Al final de la seqüència es fa una webquest sobre tot el que s'ha après en els recursos que la componen.'\nUnidad didáctica básica para trabajar el tema de la electricidad con alumnos de Primaria. Los aspectos que se abordan son:\n2. Corriente eléctrica\n3. Circuitos eléctricos\n4. El uso de la electricidad en la sociedad\nL'electricitat es un contenido didáctico publicado en Agrega Red.es, el Ministerio de Educación y las CC.AA.. Agrega dispone de una enorme colección de objetos digitales educativos , más de 8000 a tu alcance.\nMapa Conceptual sobre L'electricitat (Proyecto Agrega)\nusos de la electricidad,\nusos de l´electricitat,\nejercicios de electricidad,


Dos alumnes del CIDE són escollits com a finalistes del concurs de dibuix “La mar de la ciència II” – CIDE\nInici / Actualitat / Dos alumnes del CIDE són escollits com a finalistes del concurs de dibuix “La mar de la ciència II”\nDos alumnes del CIDE són escollits com a finalistes del concurs de dibuix “La mar de la ciència II”. Són na Carla Martínez i en Víctor Sánchez, alumnes d’Educació Primària. Però encara haurem d’esperar fins al 31 de març per conèixer els guanyadors del concurs, tot i que ja podem veure els treballs finalistes a la web del concurs.\nEn total, hi ha 120 finalistes dels 1030 treballs que s’han presentat a tot Espanya. I només sortirà guanyador el treball individual (sigui un vídeo, un dibuix o un relat) i el vídeo de la classe que rebi més “m’agrada” dels usuaris de Facebook. Es podrà votar des del 18 fins al 30 de març.\nEl premi serà, per una banda, un viatge científic per les Illes Balears durant el mes de juliol, i per l’altra, una pissarra digital per a les classes que hagin guanyat.\nAnimau-vos i voteu els treballs dels alumnes del CIDE aquí.\ncarla dibuix finalistes La mar de la ciència viatge científic víctor\t2017-03-22\nAnterior 26 treballadors del CIDE reben un curs de primers auxilis\nSegüent El club de volei Can Ventura, campions de la Copa del Rei, entrenen per un dia al CIDE


Amics arbres · Arbres amics: La bella vellesa del Gingko\nLes fulles d’aquest arbre, que de l’Orient\nhan vengut al meu jardí i l’embelleixen ara\nque algun dia s’escindí en dues meitats?\nLa clau d’aquest enigma tan inquietant\ncrec que l’he trobada en el meu interior:\nHe de començar per dir que si voleu gaudir d’una extensa informació sobre aquest arbre no teniu més que anar a internet, on hi trobareu fins i tot llocs especialitzats . No hi ha dubte que en el tractament que se li dona hi ha qualque cosa més que un simple i justificat interès botànic i científic, hi ha també una certa atracció cap a l’espiritualitat de l’orient més llunyà. Aquest poema d’en Goethe n’és una mostra. No l’he traduït jo, he suposat que ho va fer en Climent Picornell per incloure’l en un article que va escriure on parla del ginko en relació a un viatge que va realitzar a Weimar al land de Turingia. Allà hi va viure en Goethe. A Weimar i en relació als ginkos del jardí d’en Goethe i al seu poema, han convertit la fulla d’aquest arbre en un producte de souvenir, ben encertat per altra part.\nLa fulla del Ginko biloba té forma de petit ventall, bilobulada, dos lòbuls, d’aquí li ve el segon cognom en llatí. En canvi ginko en xinès significa albercoc de plata (gin=plata kyo=albercoc). Els darrers anys aquesta fulla s’ha popularitzada pels nostres entorns per les seves virtuts medicinals. És per això que veïnades i amigues de ma mare venen a cercar-ne del jove ginko que tenim a ca nostra. No les deixen engroguir!. Aquest ginko deu tenir una quinzena d’anys. El vaig plantar enganxat a la curiositat historico-botànica que representa. En Darwin en parlava com “el fòssil vivent”. Fòssils d’aquest arbre se n’han trobat del període Permià, fa 270 milions d’anys. Durant el Juràssic convisqué amb els dinosaures, que s’extingiren. Fa uns 7 milions d’anys desaparegué del registre fòssil de Nord Amèrica. D’Europa va desaparèixer fa com uns 2’5 milions d’anys enrere. El ginko viu s’ha conservat fins als nostres dies gràcies als monestirs xinesos que el veneren com a arbre sagrat. Els europeus el creien extingit totalment fins que el 1690 el botànic alemany Engelbert Kaempfer el va localitzar als jardins del temples japonesos. No he pogut aclarir si el ginko està realment extingit com espècie silvestre o si els exemplars que es troben a la província de Zhejiang a la Xina, són producte d’una dispersió d’altres ginkos conservats com a ornamentals. En tot cas es parla de 244 ginkos que creixen principalment en formacions, a les penyes i penyassegats de la Reserva Tian Mu Shan de Zhejiang. A Mallorca en podeu veure alguns exemplars bells i esponerosos a La Granja d’Esporles. Ara, a la tardor és un molt bon moment per descobrir-los vessant de grogor. Exemplars com aquests són habituals als jardins urbans més septentrionals de Europa com a Paris, Girona o Gasteiz.\nEl ginko té un llarg període de vida, de més de 1000 anys. Es tenen proves de l’edat del més vell de la Xina, uns 3.500 anys de vida. És un arbre dioic, o sigui, les flors femenines i masculines estan en arbres diferents. El fruit, semblant a una pruna blanquinosa és comestible, si bé fa pudor tot d’una que es podreix, és per això que es solen plantar arbres mascles, decisió que complica la variabilitat i riquesa genètica de l’espècie. El Ginko està al llistat de la IUCN (Unió Internacional per a la Conservació de la Natura) a la Llista Vermella de Plantes en Risc d’Extinció. Si no ho record malament als ginkos d’Esporles hi ha qualque peu femení i per tant se’n poden collir per sembrar, solen germinar sense problemes i tenen un creixement molt lent. Fructifiquen per primera vegada al cap de 20 o 30 anys. El fruit no es pot considerar ben bé com a tal, sinó una llavor una mica especial que no es pot guardar gaires dies. Al Japó l’anomenen ginnan.\nQuan als seus famosos usos medicinals, la informació que n’he extret del Viquipèdia, parla que els principis actius es troben a les fulles, si bé les llavors són molt usades a la medicina tradicional xinesa. En tot cas els seus usos medicinals poden ser com a neuroprotectors, vasodilatadors perifèrics i cerebrals, protector capil·lar (augmenta la resistència i disminueix la permeabilitat), diürètic, antiespasmòdic etc. És vasoregulador d’artèries, venes i capil·lars. Augmenta el flux sanguini convertint l’extracte de ginko en un tònic venós degut als flavonoides. Està indicat en cas de varius, úlceres, afeccions vasculars de la diabetis... És un dels tractaments fitoterapèutics en la insuficiència vascular senil, arteriosclerosi i els símptomes que provoca, com vertigen, sorolls a l’oïda, pèrdua de memòria i alteracions de l’equilibri. Alguns autors l’han recomanat com a tractament preventiu de l’Alzheimer, en estudis clínics, s’ha comprovat que milloren els símptomes de les funcions cognitives: memòria, atenció, fluïdesa mental... Actua com a antiagregant plaquetari pels gingkòlids B comportant-se com un antagonista dels PAF (factor d’activació plaquetari). té un efecte antiasmàtic inhibint la bronconstricció, també en casos de xoc anafilàctic. Augmenta l’oxigenació cerebral com a preventiu en embòlies cerebrals i l’Alzheimer per l’efecte dels terpens. Redueix la quantitat de radicals lliures el l’organisme, produint una protecció inespecífica dels teixits, així indirectament produeix una acció d’atienvelliment de tipus general. Actua sobre la insuficiència circulatòria cerebral i senil, sobre les seqüeles d’accidents vasculars cerebrals (vessaments, embòlies, trombosis) Sobre els sistema circulatori perifèric actua contra els trastorns vasculars perifèrics: mala circulació a les extremitats inferiors, flebitis, cames cansades, turmells inflats i també és útil en hemorroides i angiopaties (patologies dels vasos). Per via externa, els flavonoides poden actuar estimulant la secreció de les glàndules sebàcies, així pot ser un bon tractament per a la pell seca. Tradicionalment s’ha usat com a remei contra l’asma.\nSi en faig tan esment a aquesta particularitat com a remei medicinal és perquè precisament ha estat per això que molta gent finalment ha conegut el ginko i no tant per el interès personal que jo en pugui tenir. La vellesa, per altra part, amb tota la càrrega de noves experiències, no te remei. Si bé ja ho sabeu: un jove bell és un accident de la natura, un vell bell és una obra d’art. Igual passa amb els ginkos bilobulats i respectats.\nUna història relacionada amb el llançament pels nordamericans de la bomba atòmica a Hiroshima relata com aquest arbre, situat vora el temple de Housenbou, va sobreviure a la devastació que causà el seu impacte. L’arbre encara és viu, se’l va respectar quan es va construir un nou temple. Per això es parla del ginko com a arbre de l’esperança. A Nagasaki en canvi va ser un caquier qui va resistir els efectes d’aquell enginy destructor inventat pels humans.\nAplecs sobre el Gingko biloba\n4 d’octubre de 2007.\n· El Ginko Biloba ·\nPosat per Joan Vicenç a les 13:05\nQuina hermosura, jo no n'he vist mai cap, però me'ls tenis representats d'una altra manera, aquest així de florit no em sona de res. Gràcies per la informació que publiqueu. Salut\nEn realitat no esta florit, són les fulles que engrogueixen espectacularment abans de caure.


Los placeres de Pepa: EL TERRAT, EL PREFERIT DE LA MEVA AMIGA VICKY\nPonts d'Icart, 19\nMenú diari 18€\nMenú degustació 38€\nMenú d'autor 55€\nCuina d'autor. Terrassa sobre el Palau de Congressos. Extensa carta de vins. Descompensada relació qualitat/preu. Valoració de 3 estrelles Pepa Pink.\nTerrassa al carrer\nSobre el Palau Firal i de Congressos de Tarragona està el Terrat, un nom encertat ja que la terrassa del restaurant està sobre el terrat del Palau. Per dins es veu un restaurant jove, amb decoració moderna, funcional, còmode i amb accés per a discapacitats. El lavabos tenen tovallola, el millor per meu parer.\nTenen una carta de vins amb més de 25 D.O. que inclou caves i champagnes i afegeixen una carta d'aigues, per si de cas... També pots escollir diferent tipus de pa per acompanyar l'àpat.\nLa primera vegada vaig anar a celebrar l'aniversari de la Montse i vam fer un menú degustació (38€) al que s'ha d'afegir la beguda. La segona va ser per celebar l'aniversari de la Vicky, i vam fer el menú forfait 6 tapes a escollir (22€), més beguda i postres. El vi que ens va acompanyar en ambdues ocasions va ser el Blau 2012, D.O Montsant, un cupatge de garnatxa, carinyena i sirah de gran qualitat, intens en sabor i aromes de fruites vermelles. I una ampolla d'aigua Voos, una pretensió per beure aigua de l'aixeta servida en una ampolla disenyada per Calvin Klein. Em va recordar a la tan anyorada aigua del Canal de Isabel II que he begut durant anys; per a mi, la millor aigua.\nAl menú tapes les sis escolllides van ser: l'amanida de tàrtar de salmó marinat amb mango i guacamole; ous estrellats amb gules, que venien sobre un llit d'una mena de sanfaina; la tercera unes bombes picants de vedella amb el cor d'amanida de ceps, estèticament com les famoses de la Barceloneta però sorprenents en sabors.\nDesprés les patates invertides amb pop a la gallega és una tapa original, altra forma de menjar pop amb cachelos, encara que aquesta ocasió el pop estava una mica "al dente". La cinquena, assortiment de sushis calents, una innovació que vaig insistir en demanar, per això de tastar coses noves, i que no em va agradar gaire. I per acabar vam disfrutar amb els canelons cruixents de confit d'ànec amb verduretes, mandarina i raïm. Exquisits, una tapa que recomano en la vostra visita al Terrat.\nAl menú degustació vam tenir un parell d'entrants, uns d'ells els llagostins cruixents amb un chutney de verduretes. Em va resultat un plat saturador: textures gelatinoses, cruixents, toves, cremoses; sabors dolços, àcids, plans, forts; temperatures calentes, fredes... Prefereixo això del menys és més.\nDescatable en els segons plats el rèmol amb romesco.\nUn altre plat per gaudir és el xai amb carxofes i mozarella.\nTambé van tastar un calipo de mojito delciós, que venia adornat doblement: la fulla i el seu inquilí.\nI per acabar vam fer uns postres de xocolates variats i els petit fours.\nTotal, 38€ per cap, més vi, més aigua.\nMoltes gràcies a la Vicky i a la Montse per fer-nos gaudir d'un bon àpat, sou una companyia meravellosa.\nPublicat per Pepa Lázaro a 12:41\nEtiquetes de comentaris: cuina d'autor, tapes, Tarragona, terrassa\nUbicació: Carrer Pons d'Icart, 19, 43004 Tarragona, Espanya\nLA GRAVA, CREANT SLOW FOOD SENSE PERDRE ELS ORIGENS


setembre 2018 | Escola Diocesana de Navàs\nTracta’m bé també troba el seu espai a l’EDN\nPublicació: 28 setembre 2018\nLa Campanya Tracta’m bé, s’inclou en una campanya creada i promoguda pel Consell Comarcal del Bages, que neix amb l’objectiu de prevenir els maltractaments a les persones grans i fomentar els bons tractes cap aquest grup d’edat. Amb aquesta campanya es pretén contribuir a la prevenció i sensibilització d’aquesta problemàtica fomentant la reflexió i el debat social sobre l’envelliment digne\nAprenent a fer sabó\nLa setmana passada ens va venir a veure la Mireia Vidal per explicar als alumnes de 1r d’ESO com es fa el sabó de forma artesanal. La Mireia ens va dur tots els ingredients i ens va ensenyar com treballar la base per després obtenir el sabó. Vam fer tota la barreja d’ingredients i el vam deixar preparat per tal\nContinuem presentant-vos els alumnes dels grups d’aquest any:\nIntegració Social: comença l’Aprenentatge-Servei\nAquests dies són dies de començar curs i engegar nous projectes. Aquesta setmana ha estat el torn de la part pràctica del CFGS d’Integració Social, l’Aprenentatge-Servei que fem anualment i que acosta diverses entitats del nostre poble o de pobles veïns, a la realitat dels alumnes. Per una banda van venir la Montse i l’Esther, directora i mestra respectivament del col·legi\nA l’ESO llegim i compartim experiències\nA 1r i 2n d’ESO hem engegat un programa pilot per tal d’acostar la lectura als alumnes. Després del 2n pati, i durant 20 minuts, els alumnes comparteixen una estona de lectura amb companys i professors. Cadascú llegeix el llibre que vol, però el silenci és imprescindible per gaudir d’aquest moment. Després comentarem els llibres que més ens han agradat\nPublicació: 21 setembre 2018\nFormació contínua és la clau d’un treball creatiu i responsable. L’EDN és conscient d’això i busca crear els espais necessaris per fer-ho. Així doncs, aquest any continuem la formació en competències i programació que ens imparteixen les especialistes de la Universitat de Vic. Professorat implicat i formadors experts són la clau per garantir una aplicació d’èxit dels aprenentatges rebuts. Nosaltres\nFoto de grup: 2n ESO A\nAmb l’inici del nou curs comencem a presentar-vos els nostres alumnes. En aquest cas 2n d’ESO A.\nFoto de grup: 1r d’Integració Social\n1a foto de grup dels nostres futurs integradors i integradores Els alumnes que estudien aquest cicle esdevenen tècnic o tècnica superior en integració social, i aprenen a programar i a implementar les intervencions d’integració social en diversos àmbits, promovent la igualtat d’oportunitats i garantint la creació d’entorns segurs. Molt bon curs, integradors!!\nUna jornada diferent a 1r d’ESO\nComençar curs fa una mica de mandra, però tots entenem que és necessari i útil. Si a més comences curs en una escola diferent i amb nous companys, encara es fa una mica més “estrany”. Tot això se suavitza amb un bon treball tutorial i unes activitats de coneixença de grup. Això és el que van fer els nostres alumnes,\nPublicació: 14 setembre 2018\nAquesta setmana a l’EDN hem començat un nou curs, per els alumnes de l’ESO van ser dimecres i per els alumnes de Batxillerat i Cicles Formatius de Grau Mitjà i Superior és avui divendres. Iniciem un curs més, ple de projectes i d’il·lusions, amb l’objectiu de formar al nostre alumnat tant a nivel competencial, però sobretot a nivel personal.


Avís sobre les cookies – Happy Dragon. Saga Youth Hostel – Pequín – Xina\nPer poder-te oferir la millor experiència possible, Happy Dragon. Saga Youth Hostel fa servir cookies pròpies i de tercers al web amb finalitats tècniques, analítiques i de màrqueting. Si segueixes navegant pel nostre web, significa que acceptes l'ús que fem de les cookies. Per a més informació, mira't el nostre Avís sobre les cookies.\nAquest avís sobre les cookies aplica a h4.hostelsbeijing.com, que és propietat i està operat per Happy Dragon. Saga Youth Hostel, i descriu com fem servir les dades personals que recopilen les cookies i altres eines, com ara els píxels, (en endavant "Cookies") al nostre web h4.hostelsbeijing.com (en endavant "Web").\nSi en el teu cas vols que es deixin de fer servir Cookies amb les finalitzats que es descriuen aquí i no trobes cap opció per donar-te de baixa directament (com per exemple, a la configuració del navegador), posa't en contacte amb sagaiyh@hotmail.com .\nSi tens cap pregunta o queixa sobre com processem les teves dades personals o vols exercir algun dels drets que es descriuen en aquest avís, pots posar-te en contacte amb nosaltres a: sagaiyh@hotmail.com . També pots posar-te en contacte amb l'autoritat de protecció de dades local.


El Consell promou la cacera de cabres a la zona cremada\nTambé els tudons podran ser objecte de caça, en determinats dies i àrees, entenent que la seva eliminació facilitarà la conservació dels pinyons\nQ. T. Palma. 14/08/2013 00:00\nEl Consell de Mallorca promourà la cacera de cabres en zones cremades per l'incendi de la Serra per tal de "protegir els brots verds que sorgeixin arran de les properes pluges. El departament de Medi Ambient tramitarà la declaració dels perímetres cremats durant l'incendi com a Zona d'Emergència Cinegètica Temporal. Una vegada signada, permetrà als propietaris de vedats i a les societats cinegètiques caçar les cabres que es trobin dintre dels seus territoris, sempre durant els dies acordats i sota la supervisió de tècnics d'aquest departament, que s'ocuparan de coordinar les operacions. Les captures s'hauran de fer amb cans i llaç a les denominades zones de seguretat.\nTambé els tudons podran ser objecte de caça, en determinats dies i àrees, entenent que la seva eliminació facilitarà la conservació dels pinyons, que poden revestir importància per a la reforestació natural de la Serra . En canvi, la resolució introduirà un parèntesi d'entre un i dos anys per a la caça de la perdiu, prioritzant-ne la repoblació en una zona que, en el seu moment, acollia gran nombre d'exemplars.\nAquests foren els compromisos assolits per la consellera insular de Medi Ambient, Catalina Soler, amb els propietaris dels 11 vedats de caça i els representants dels ajuntaments amb terrenys lliures afectats pel foc. La trobada tingué lloc dilluns a l'Ajuntament d'Andratx. En la reunió, Soler anuncià la imminent tramitació de la declaració, que està prevista en l'article 44 de la Llei de caça i que és imprescindible perquè la mateixa llei prohibeix expressament l'activitat cinegètica en totes les zones afectades per les flames. Els caçadors donaren suport tant a les mesures que impliquen la possibilitat de caçar com a les que suposen moratòries. Les disposicions podrien estar vigents a final d'agost, si bé algunes mesures urgents ja estan en marxa en aquesta àrea dels municipis d'Andratx, Calvià i Estellencs.


Un restaurant especialitzat en arròs i peix\nEl menjar entra pels ulls. I això ho ho saben molt bé a l'Arròs i Peix. Un restaurant situat al bell mig del Barri Vell de Girona que consta d'un taulell ple de peix i marisc fresc,- com en una peixateria-, on el client escull, en directe, el producte que vol menjar. Tant el primer com el segon plat. L'encarregat del taulell et pesa el producte al davant i, a més, et proposa diferents maneres de preparar-lo. Si decidiu començar amb una mica de peix i marisc (els xipirons a l'andalusa paguen molt la pena i el tartar de salmó és exquisit) podeu optar per menjar-vos, de segon plat, l'altra gran pilar de la casa: els arrossos. Tenen diversos tipus de paella (mar i muntanya, bacallà i espàrrecs, peix i marisc, verdures…), arròs caldós (de peix i marisc, llagosta o pop) i arròs negre, amb o sense bacallà. És difícil quedar-se només amb un, però l'arròs caldós de peix i marisc és de categoria. A més, no cal que compartiu l'arròs entre dos: també serveixen racions individuals.\nSi l'arròs tampoc us fa el pes, podeu optar per una fideuà (boníssima), un bon peix que us tallaran i serviran davant vostra, i fins i tot, carn. En tot cas, estem davant d'un molt bon restaurant de cuina de mercat on el més important és la qualitat del producte. Cuiden la presentació però l'objectiu sempre és que el producte,-sigui peix o marisc-, conservi el seu sabor i textura original. Tot acompanyat d'una bona carta de vins i d'una petita però interessant selecció de postres casolans. Un (altre) imprescindible: la tatin de poma.


Classes de gramàtica catalana - CCLuxemburg\nInici / Cursos / Classes de gramàtica catalana\nPosted on 1 Desembre, 2013 20 Novembre, 2015 by max — Leave a comment\nClasses de gramàtica catalana\nEl passat divendres es van reunir al local en Carles Fernández, el nostre professor de català, i els alumnes interessats en un curs de gramàtica catalana per a adults catalanoparlants. Entre tots ells van prendre una sèrie de decisions per a l’organització del curs que creiem necessari compartir amb tots vosaltres, en especial perquè alguns heu manifestat el vostre interès a participar-hi malgrat no haver pogut assistir a la primera trobada.\nLes classes tindran lloc els divendres, entre les 17.30 i les 19.00, al local del Centre Català de Luxemburg (88, rue de la Semois; L-2533 Luxembourg Ville). Començaran divendres que ve, dia 6 de desembre i arribaran fins al mes de juny. Les classes seran setmanals i, per a les festes, se seguirà el calendari de l’Escola Europea. En principi, no cal adquirir cap llibre de text específic, sinó que treballareu a partir de diferents materials.\nEl preu final del curs dependrà del nombre de participants: com més inscrits, més reduït serà el cost. El preu i les modalitats de pagament es concretaran, per tant, durant les primeres classes.\nSi teniu cap pregunta sobre l’organització, us preguem que contacteu directament amb en Carles Fernández.\nPrevious post: 30 de novembre: taller-concert de cançons i balls tradicionals\nNext post: 6 de desembre: homenatge a Carmen Amaya


Aquest cap de setmana, el Casino de Calaf acollirà la interpretació de ‘La Gàbia de les Boges’ per partida triple.\nCalafins i calafines s’endinsen dins la ‘La Gàbia de les boges’.\nAquest divendres 13 de maig a les 21 h, el dissabte 14 de maig a les 21 h i el diumenge 15 de maig a les 18. 30 h, l’escenari del Casino s’omplirà d’artistes calafines i calafines que s’han aventurat al món del teatre per posar-se a la pell dels protagonistes d’aquesta obra revolucionària i dirigida per Carme Sala.\nLa tranquil·la vida de Ferdinan i l’Antoine, una parella homosexual, propietaris d’un club nocturn anomenat “LA JAULA DE LAS LOCAS” es veu totalment alterada davant l’imminent casament de Marcel, el fill de Ferdinan, amb la filla d’un senador ultraconservador i homòfob. El polític, que vol promocionar els valors tradicionals de la vida familiar, decideix visitar la família del nuvi, sense saber amb el que es trobarà. La trobada entre les dues famílies serà explosiva i en ella apareixen els tics i estàndards de la moral i la família. Una obra que proclama la diversitat, la llibertat i l’obertura de ment.\nLes entrades es poden comprar al portal web www.entrapolis.com o reservar-les al telèfon 93 869 83 77 // 620 134 018 (Josep). També es podran aconseguir a taquilla des d'una hora abans de l'espectacle, sempre que en quedin de disponibles. L’entrada té un cost de 18 (públic general) i de 15 € (socis/es).


Turisme col·labora amb la nova Federació d'Enoturisme de la Comunitat en la promoció d'aquest producte gastronòmic\nEl director general de Turisme, Josep Gisbert, ha participat en la presentació de la nova Federació d'Enoturisme de la Comunitat Valenciana\n(09/01/2019) El director general de Turisme, Josep Gisbert, ha participat en la presentació de la nova Federació d'Enoturisme de la Comunitat Valenciana junt amb la presidenta de la Federació, Mercedes Menor; el vicepresident, Sergio Garrido, i la secretària, Ana Súria. La nova federació agrupa les rutes del vi d'Utiel-Requena, Alacant i Castelló.\nPer a Gisbert, "la nova federació reforçarà la gestió coordinada de l'oferta enoturística de la Comunitat Valenciana i facilitarà la promoció d'aquest producte turístic".\nEn aquest sentit, el director general ha subratllat l'aposta de Turisme Comunitat Valenciana per impulsar l'enoturisme pel gran valor que té en la vertebració territorial i la desestacionalització.\nTurisme Comunitat Valenciana treballa en la promoció de l'enoturisme dins de l'estratègia "Creaturisme", en la qual s'ha creat un grup de treball junt amb la creació de les rutes del vi de tota la Comunitat per a garantir la qualitat de l'oferta i plantejar iniciatives innovadores en aquest producte.\nTurisme ha desenvolupat, a més, accions promocionals específiques en les fires més importants com ara "Fitur" o la "World Travel Market". Així mateix, contribueix a la qualificació i a la competitivitat de les empreses i dels professionals cellerers, i ofereix fòrums i jornades de formació sobre enoturisme.


Música per ajudar a curar la ferida nepalesa\nProjectes d'emergència arran del terratrèmol al Nepal es finançaran amb les vendes d'un disc gravat amb aquest fi, que inclou veus de joves d'allà\nDimarts, 14/07/2015 | Actualitzada 18/09/2015 - 13:41\nSmarika Lamsal té 23 anys i estudia Administració a la Universitat de Kàtmandu. Ho fa gràcies a la Fundació Vistare, una oenagé que treballa perquè joves sense recursos puguin seguir la seva formació acadèmica. El 25 d'abril, el dia en què el devastador terratrèmol al Nepal va acabar amb la vida de més de 8.500 persones, Lamsal arreglava la roba del seu armari, a la residència de la Fundació on conviu amb altres joves estudiants. «Va sonar el telèfon i vaig baixar a veure qui era. I, en el moment en què vaig arribar a la planta de baix, finestres i portes van fer un soroll increïble i una forta sacsejada em va fer caure. Afortunadament estava al costat de la porta i vaig sortir. Però, una vegada fora, les meves companyes cridaven espantades a l'interior i jo vaig entrar a buscar-les. Fora ens vam abraçar fort i i vam resar», relata Lamsal. A partir d'aquell dia, a ella i a les seves companyes els esperava un mes de vida sencer al jardí de la casa, per precaució. Allà, sense classes i gairebé sense menjar, les seves vides convivien amb el dolor per totes les pèrdues del país.\nA molts quilòmetres d'allà, en un estudi de gravació de Barcelona, aquell mateix dissabte 25 d'abril, la veu de María Martínez, la guitarra de Robin Gill i el violí de Berna Jones sonaven per crear un disc que havia de servir per destinar els diners obtinguts de la seva venda a la Fundació Vistare. Pepe Oriola, un advocat barceloní que es va convertir al budisme fascinat pel que aquesta religió i els seus practicants li van permetre descobrir d'ell mateix, havia proposat la idea del disc solidari amb la Fundació Vistare, després de realitzar un taller de mantres a la Casa del Tibet a Barcelona. Però el 25 d'abril, la terra va demanar auxili i la música va respondre. «Vam decidir crear l'Associació d'Ajuda Terratrèmol Nepal i destinar els diners de la venda del disc a les imperioses necessitats d'ajuda per reconstruir el país», explica Oriola.\n«Les deu cançons del disc Help Nepal - Free and Easy s'han gravat des d'una emoció increïble per tantíssimes víctimes i està ple d'amor, compassió, tristesa i energia», va expressar la veu principal del treball musical, María Martínez, el dia de la presentació -l'1 de juliol- a la Casa del Tibet de Barcelona (Rosselló, 181), amb la presència del lama Thubten Wangchen, i amenitzada pel Màgic Andreu. Cap dels seus trucs podrà tornar al país asiàtic les vides que va perdre, però des de la seva oenagé, Somriures sense Fronteres, ja col·labora amb els supervivents com Smarika Lamsal i Rosy Karki, que van viatjar a Barcelona per participar en la promoció del disc en què hi ha les seves veus de cor. Divendres que ve, 17 de juliol, es podran escoltar algunes cançons en directe en la vetllada que tindrà lloc a la Casa del Tibet, a les 20 hores. I el 24 de juliol, el grup actuarà al Centre Cívic La Sedeta. Sant Cugat i Vic són altres de les poblacions on actuaran i on el testimoni de les dues noies donarà veu a un país que clama ara ajuda.\nReconstruir o construir nous hospitals, escoles i vivendes forma part de la feina a fer. La música del disc Help Nepal - Free & Easy sona perquè una part es pugui fer. «Aquest disc és una esperança per al nostre país», va expressar Lamsal al finalitzar la presentació de l'àlbum. Ni ella ni Karki havien vist el mar. La seva visita a Barcelona els va regalar aquesta experiència. El record de l'aigua, «freda i molt salada» -deien després del seu primer bany al mar-, viatjarà amb elles juntament amb el reconfortant suport de la gravació musical, en què també ha participat el seu compatriota Sönam Thubten, que va perdre una germana en el sisme.\nUrgències com la del poble de Larpark, prop de l'epicentre del terratrèmol, on s'apuntalen edificis que no van arribar a caure, rebran el suport econòmic dels mantres del disc, que també contribuiran a aconseguir aigua potable i refugi per a supervivents del terratrèmol. «No deixin de visitar el Nepal», va demanar la participant en el disc Rosy Karki.\nTemes: Oenagés Terratrèmol al Nepal Música +Persones


Gascón Folqué, Lluís\nG GA 1 Imatge 1 Col·laborador/a 45 Visites Bústia de suggeriments\nGascón Folqué, Lluís (Barcelona 1946) ARQUIT Enginyer tècnic (1967), arquitecte tècnic (1974) i arquitecte superior (1981). El 1981 s’instal·là a Eivissa on ha exercit amb projectes propis i com a assessor de professionals i institucions. Entre 1986 i 1988 fou president de la Demarcació a Eivissa i Formentera del Col·legi Oficial d’Arquitectes de Balears. Des de 1996 és arquitecte del Consell Insular d’Eivissa i Formentera i el 1999 fou nomenat cap dels serveis tècnics del Consell i membre de la Comissió Insular del Patrimoni Historicoartístic d’Eivissa i Formentera. D’entre les obres que ha projectat, cal destacar l’edifici de l’hipòdrom de Sant Rafel (1984), el complex esportiu i les piscines de sa Blanca Dona, la rehabilitació de l’edifici del Club Nàutic d’Eivissa, les torres de vigilància de les platges d’Eivissa i Formentera, la torre de maniobres del parc de bombers i les escoletes de Santa Eulària des Riu, Sant Antoni de Portmany i Formentera. Ha executat les obres de rehabilitació de Can Llaneres per a la Demarcació del Col·legi d’Arquitectes i les d’adequació de l’edifici de l’extensió de la UIB a Eivissa. També ha redactat el projecte del Centre de les Arts a Eivissa. [EEiF]


Estimar Girona - Diari de Girona\njoan pi i ventós 12.06.2019 | 00:24\nEstimar Girona Diari de Girona\nEls sinònims enriqueixen el llenguatge. Les repeticions d'un mateix mot, en un tema escrit, fan que la seva expressivitat resti encongida per un ús indegut de la llengua escrita. És innegable que es pot evitar aquesta disfunció, fent servir paraules diferents amb igual significat. És el rol dels sinònims. També, cal considerar el cas d'aquelles paraules que tenen més d'un significat. Estem parlant de la figura lingüística coneguda com a polisèmia.


La participació de Ximo Puig al lliurament del Premi Convivència a Societat Civil Catalana causa polèmica\nLa Fundació Manuel Broseta ha concedit el vint-i-sisè Premi Convivència a Societat Civil Catalana i el lliurarà dilluns vinent, en un acte al Palau de la Generalitat al qual assistirà el president de la Generalitat, Ximo Puig. Abans, Puig es reunirà amb el president de l’entitat unionista, José Rosiñol, i amb membres de la junta de la fundació; i després, intervindran en un acte en què parlaran de la situació política a Catalunya i a Espanya. El fet que s’atorgui un premi d’aquestes característiques a una entitat que ha tingut un paper tan bel·ligerant a Catalunya i amb un marcat to espanyolista i anticatalanista, ha generat polèmica i protestes de membres dels partits del Botànic, com ara Compromís i Podem.\nEn són un exemple el senador de Podem Ferran Martínez, que ha piulat: ‘El premi a la convivència de la Fundació Broseta se l’ha endut Societat Civil Catalana. España 2000 haurà de provar sort l’any que ve. El grau d’infamia de Ximo Puig lliurant-li el premi a José Luís Roberto no estaria molt lluny del d’enguany.’\nI Enric Nomdedéu, secretari d’Ocupació i ex-vicealcalde de Castelló, diu: ‘Una Fundació privada (de la que encara formen part algunes administracions públiques) pot premiar a qui crega oportú. Per molt inoportú que em puga semblar.\nPerò no al Palau i no amb el president lliurant els premis. Crec que és un error no forçat.’\nEntre les motivacions per a guardonar SCC, els impulsors de la candidatura, (catedràtics i professors de Dret Constitucional i la Fundació Transició Espanyola) deien que ‘ha estat al capdavant de la resistència a les iniciatives secessionistes’ i que ha dut a terme ‘’una exitosa tasca de conscienciació i mobilització ciutadana entre catalans de diferents sensibilitats i orígens, entre aquests i la resta d’espanyols’.


Casa Maida Siracusa Itàlia - Ofertes d'hotels amb els MILLORS DESCOMPTES EN LÍNIA\nVia delle vergini 18/20, Ortigia, Siracusa, Itàlia, 96100 - Veure al mapa\nSituat a Ortigia, Casa Maida és el lloc perfecte per gaudir de Siracusa i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Casa Maida, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha habitació familiar.\nL'ambient de Casa Maida es reflexa en cada habitació. aire condicionat, calefacció, aparell de televisió, aparell de televisió LCD/pantalla de plasma, reproductor de DVD/CD són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Casa Maida la base perfecta per a gaudir de la seva estada a Siracusa.